Bahasa Melayu Sabah

Bahasa Sabah atau Bahasa Melayu Sabah merupakan salah satu varian atau ragam bahasa Melayu yang dituturkan oleh masyarakat di Sabah dan Wilayah Persekutuan Labuan di pulau Borneo. Varian dialek ini memiliki ciri-ciri tersendiri yang membezakannya daripada Bahasa Melayu piawai, terutamanya dalam penggunaan perkataan, sebutan dan cara penyampaian dalam komunikasi harian. 

Gaya bahasa yang dituturkan dalam wilayah tersebut sendiri boleh membezakan hasil pengaruh bahasa-bahasa tempatan:

 Bahasa Sabah di kawasan Papar, Beaufort, Kuala Penyu dan Sipitang serta di Wilayah Persekutuan Labuan banyak dipengaruhi oleh Bahasa Brunei.
 Bahasa Sabah di Pantai Timur Sabah (Sandakan, Lahad Datu, Kalabakan, Tawau, Kunak dan Semporna) pula mendapat pengaruh daripada Bahasa Suluk, Bahasa Tagalog dan Bahasa Indonesia yang dituturkan masyarakat Indonesia yang berjiranan sepulau di Kalimantan. 
 Daerah-daerah seperti Ranau, Tenom, Keningau, Tambunan, Kota Belud, Pitas, Tuaran, Kota Marudu, Telupid, Penampang, Kudat, Tongod, Beluran dan sebagainya banyak dipengaruhi oleh bahasa Dusunik (termasuk Bahasa Kadazandusun)/Paitanik/Murutik) dengan campuran sedikit pengaruh daripada Bahasa Indonesia dan Bahasa Tagalog.

Perbezaan-perbezaan ini adalah daripada (contohnya, Bahasa Kadazan, Bahasa Bajau, Bahasa Dusun, Bahasa Suluk, Bahasa Rungus dan Bahasa Murut) dan bahasa-bahasa negara jiran (Bahasa Brunei, Bahasa Suluk, Bahasa Tagalog dan Bahasa Indonesia). Sebagai contoh, ketiga-tiga subvarian turut mempraktikkan akhiran yang sama iaitu menggunakan akhiran baku "/a/" berbanding akhiran "/ə/"(e pepet atau schwa) pada perkataan berakhiran vokal "a" seperti cara penyebutan kebanyakan orang di Semenanjung Malaysia.

 Kosa kata 

Perbendaharaan kata Bahasa Sabah terdiri daripada perkataan yang digunakan dengan meluas di seluruh Sabah dan perkataan yang hanya digunakan di kawasan-kawasan yang tertentu (contohnya beg plastik dipanggil bahai di Sandakan dan kompek di Tawau):

 Perbendaharaan kata umum 

 aisbuk, esbok - peti sejuk
 akun - menyerah, setuju, mengaku
 ampai, taruk, taruh - letak
 ampai-ampai - pengsan, hilang kesedaran
 ampus - lelah, asma
 amput, kentot, iyut- bersetubuh/berzina
 antam - pukul
 alambiarak; halambiyara' - "haram jadah, keparat, bajingan; tak guna" 
 bantut-  tergendala/ terganggu
 pundan, bantut - pondan/mak nyah/bapok
 bangas - basi
 banggali/benggali - Julukan kepada orang Pakistan
 berusil/burusil (jarang digunakan) - "berlari" (tetapi kebanyakan orang Sabah mengunakan perkataan "berlari")
 batagar, bertagar - berkarat
 bida' (pantai Barat), jelek (dialek pantai Timur ) - buruk, jelek, hodoh
 bikin - membuat, melakukan sesuatu
 bilang - cakap, berkata (Siapa bilang? - siapa cakap?)
 biut - senget, sesuatu yang tidak lurus
 bos, beliau, bus - bapa ('bos' digunakan secara meluas sebagai panggilan, contohnya: 'Hello bos' bermaksud 'Hello kawan/encik, saudara')
 bubut - kejar
 buyung, borot, tontolou (Bahasa Kadazandusun) - burung (alat kelamin lelaki, zakar)
 budu - bodoh
 busung - tulah/ketulahan
 buyuk - tipu (digunakan apabila seseorang bermain permainan secara menipu). Contoh: Buyuk bah ko ni! - Main tipulah awak ni!
 celana, salana - seluar
 celana katak, salana katak/santut - seluar dalam
 cewek - awek, gadis, teman wanita (dialek Pantai Timur)
 cincai - tidak teratur/sambil lewa Jangan ko cincai bah buat kerja! cuik - pinggan kecil cun - cantik diorang/dorang/durang - mereka dupang - "bodoh"
 epol - epal garit - calar gerobak - kereta sorong hambat/hantam - pukul itu hari, tu hari - hari kelmarin dulu jap - tumbukan jap - sekejap jamban (jarang digunakan) - tandas jambu - jelita jangkar - sauh kapal jepit - kepit, sepit jera - serik cubuk - "skodeng, mengintai"
 kepayas - buah betik karabau - kerbau karan - elektrik  "mati karan" = blackout, terputus bekalan elektrik berasal daripada perkataan Inggeris 'current' ("arus")
 kasih - beri kasitau, kasih tahu- beritahu kedapatan/ketahuan - diketahui orang (perbuatan/kelakuan/perangai) kemarin - semalam kemarin dulu - kelmarin, kelmarin dulu" (dialek Pantai Timur)
 kencang, panas; bachat (dialek Tawau) - "marah, naik darah, tidak berpuas hati"
 keroyok - pukul/belasah beramai-ramai
 kumatus - tomato
 lilipan - lipan
 limpang - baring
 limpas - (yang telah) lepas (masa), lalu, atau lintas (seberang), tumpang lalu
 lugai-lugai - tak tentu arah
 mengkali, kali - barangkali
 mama - ibu (biasa digunakan)
 mem, mami, meh - ibu
 mengancak - "onani, perbuatan melancap"
 miring - "senget"
 endak/indak, nda - tidak
 ngam - sesuai , muat
 ngam-ngam(1) - cukup-cukup
 ngam-ngam(2) - kebetulan
 panci (jarang digunakan) - periuk
 palui - bodoh
 pancut/poncit - pancit
 pantat - punggung/bontot; bahagian belakang sesuatu barang
 pandai / tau - tahu "Ko pandai main gitar kah?" — Awak tahu bermain gitarkah?
 ping - minuman sejuk ditambah ais 
 piring - pinggan
 pistak - seluar dalam
 pukitai - pukimak 
 pukindet, pukimbet - sial, jahanam
 rambat - jala
 sandi - "teruk"
 sapi - lembu
 semalam - malam tadi
 semberana - diseksa/cuai
 sia/sa - gaya pengucapan bagi kependekan saya
 sigup, rukuk - rokok
 sikang (jarang digunakan) - sudu
 sikul/skula - sekolah
 silaka/cilaka - celaka
 simpan - letak". Contoh: Ambil barang itu simpan sini ("letak di sini")'
 siring - tepi siuk/siok - syok (bahasa percakapan), seronok sungkai - buka puasa, iftar sumandak (bahasa Kadazandusun) - "gadis, anak dara/perawan, awek"
 tinguk - lihat, tengok toples - bekas Tupperware uina - Digunakan apabila marah pada seseorang atau terkejut. Contoh: Uina, bagus-bagus ko sana arr!
 senduk - sudu (sebutan - "sen" (duit)- senduk) biasa digunakan di pantai timur Sabah 
 jakun - tidak pernah nampak. Contoh: Uina, kau tengok tu rumah besar gila, punya jakun sa tengok tu rumah

 Penggunaan kata tambah -bah 

Salah satu penggunaan kata yang membezakan Bahasa Sabah dengan Bahasa Malaysia ialah kata tambah -bah yang sering diguna dalam percakapan. Kata tambah -bah mempunyai fungsi seperti berikut:

Kata penyudah untuk menguatkan ekspresi kata.
 Iya bah. - Iya, lah.Kata tambah pemula untuk memulakan percakapan. Ia boleh diganti dengan kata "saya mula bercakap" (bagaimanapun, penggunaan kata ini tidak diguna dalam Bahasa Malaysia. Selalunya digunakan pada permulaan kata.

 Bah, pigi la kamu dulu - (Saya menjawab kamu) Pergilah kamu dahulu.Ia juga memberi maksud sudah, atau penamat kata. Pengganti dalam bahasa Malaysia ialah "Baiklah", atau "Begitulah".

 Bah. - BaiklahKata tambahan -bah ialah contoh jelas pengaruh bahasa Kadazandusun ke atas Bahasa Sabah.

 Penggunaan "anu" 

"anu" dalam Bahasa Sabah, bermaksud panggilan untuk orang ketiga. Biasanya perkataan ini digunakan untuk mengelakkan penggunaan nama sebenar. Contoh penggunaan "Dia keluar sama si "anu" kemarin.". Bagaimanapun, perkataan "anu" dalam Bahasa Sabah mempunyai penggunaan yang luas.

Selain digunakan untuk merujuk kepada orang ketiga, "anu" juga digunakan untuk merujuk kepada barang. Contoh: "Kau sudah ambil itu anu?". Penggunaan anu biasanya merujuk kepada perkara yang diketahui oleh pembalas.

Besar kemungkinan perkataan "anu" berasal daripada Bahasa Tausug (Bahasa Suluk) dan Bahasa Tagalog. Dalam Bahasa Tausug (Bahasa Suluk) "unu" bermaksud "apa". Manakala dalam Bahasa Tagalog pula "ano" juga bermaksud "apa". Hal ini tidaklah menghairankan kerana sebahagian besar Wilayah Sabah pernah dikuasai oleh Kesultanan Sulu.

"Anu" juga membawa maksud atau aksi perbuatan. Kata ganti dalam Bahasa Malaysia/Bahasa Indonesia ialah "sudahkan" atau "buat".

Contoh: Macammana mau anu ni?Jangan kasi anu tu!.

 Fonologi 

Cara penyampaian Bahasa Sabah agak berbeza dengan Bahasa Malaysia namun dekat dengan Bahasa Indonesia. Kelainan ini dapat diperhatikan dari segi sebutan bagi huruf vokal (a, e, i, o, u) dalam perkataan Bahasa Malaysia.

A) Pergantian Huruf kata

i) Pertukaran 'f' kepada sebutan 'p'

Huruf 'f' ditukar ganti kepada sebutan huruf 'p' hanya dalam perkataan-perkataan ini sahaja.
 paham - faham pilem - filem pikir - fikir piraun - firaun pitnah (jarang digunakan) - fitnah pungsi -fungsiii) Pertukaran 'e' (seperti 'e' dalam "pemuda") kepada sebutan 'i'
 pigi - pergi pingsan - pengsan sijuk - sejuk bisuk - besok mimang - memang cilaka (silaka) - celaka pindik - pendek sinapang - senapangiii) Pertukaran 'e' (seperti 'e' dalam "pemuda") kepada sebutan 'a'
 paning - pening panat - letih, penat bali - beli karabau/krabau - kerbau tarap - terap (Sejenis buah yang terdapat di Sabah) tambirang - temberangtalur - teluriii) Pertukaran 'o' (seperti 'o' dalam "botak") kepada sebutan 'u'
 bula - bola bulih - boleh jungang - jongang urang - orang buduh - bodoh munyit - monyet tulak - tolaktulung - tolong rusak - rosak kupi - kopiiv) Pertukaran 'c' kepada sebutan 's'

 santik - cantik sakap - cakap sumil - comel sampur - campurHuruf 'c' sering ditukar ganti kepada sebutan huruf 's' melibatkan hampir semua perkataan.

v) Pertukaran 'r' kepada sebutan 'l'

 tulul - telur sayul - sayurHuruf 'r' sering ditukar ganti kepada sebutan huruf 'l' seperti perkataan 'telur' disebut 'tulul' (Gaya percakapan ini selalunya dilakukan oleh sesetengah masyarakat terutama oleh etnik Bajau dan Suluk)

B) Penyingkatan kata

Terdapat juga perkataan yang mengabaikan sama sekali sebutan huruf vokal.
 slipar - selipar krusi/kursi - kerusi triak - teriak'
 brani - berani
 tlepon/tlipun - telefon
 skarang - sekarang
 napa - kenapa

 Penggunaan dan Morfologi 

A) Penukaran Kata

Terdapat juga perkataan yang jarang digunakan dalam Bahasa Malaysia. Penggunaan perkataan-perkataan ini telah diganti dengan perkataan-perkataan lain.

Contohnya:

 aku/sia/sa/saya - aku, saya
 kau/ko/kamu - awak, anda, engkau 
 periuk - kuali
 celana - seluar
 piring - pinggan
 tia payah/nda payah - tidak/tak payah
 tia tau/nda tau - tidak/tak tahu
 nda papa - tidak apa-apa/tak apa/tidak mengapa
 munyit (monyet) - kera
 minta puji - berlagak (sombong)
 jendela - tingkap
 entah/ntah - "tidak tahu"

Terdapat juga perkataan yang membawa maksud yang berlainan sekali.

 tapuk - sorok/sembunyi
 biasa (maksud yang berlainan) - nakal contoh: Kebiasaan suda bah ni! - Jangan nakal!
 pantat - punggung, bontot
 taruk - letak, simpan

B) Penyisip Kata

Penggunaan kata 'Bah' dan 'Anu' juga merupakan penyisip kata yang dominan dalam bahasa Sabah. Terdapat beberapa lagi contoh penyisip kata yang boleh mengantikan perkataan Bah dan Anu.

i) Kata Seru 

 aik!
 uinah!/wainah! 
 dei/de eii!

ii)  Kata Penyoal

 Ya kah?
 Arh?
 Oh ya kah? 

iii) Kata yang dominan di beberapa tempat 

 bei, gia, nga (dialek orang Ranau)

 uii
 jo

Rujukan

 Lihat juga 
 Loghat Tawau

 Pautan luar 
Kategori:Bahasa Melayu
Kategori:Bahasa di Malaysia
Kategori:Pidgin dan kreol berasaskan bahasa Melayu